Viimasel nädalavahetusel (21-22.08) toimusid Haanjas Eesti Meistrivõistlused laskejooksus. Laupäeval oli kavas individuaaldistants 5 x 1,2km, 1 trahv 30 sekundit. Kõik naised olid stardis. Jooksmine pole kunagi mu tugev külg olnud, aga sel päeval tudusid jalad mõnusalt kerged. Päris hea oli seda ringi seal lipata. Koguaeg oli tunne, et jooksen kerge varuga, aga samas  sammu kiirendaga oli raske, sest tundus, et hingamine polnud veel harjunud 100% pingutusega. Kasuks tuli ka suhteliselt normaalne laskmine. Jooksu pealt lasketulemus 2+0+1+1 on üsna hea. Jooksu pealt keha vapub ja väriseb rohkem, sest pulss on kõrgem - see teeb laskmise keerulisemaks. Igatahes hea jooks ja normaalne laskmine tõid mulle esimese koha :) . Pühapäeval, olid mass-stardid, aga seepäev olin naistearvestuses kahjuks ainus startija. Stardijoone taga, oli rahvast õnneks rohkem, nii et rajal ma päris  üksi polnud. võtsin seda kui tugeva treeninguna. Hea harjutada kõrge pulsi pealt laskmist. Tuli natuke paremini välja kui eelmine päev: 0+2+0+1. Korda läinud võistlus, korda läinud treening, igati korda läinud nädalavahetus. Sain head infot ja palju tagasisidet oma ettevalmistustest. Siiamaani olen olnud õigetel rööbastel. See on hea ja oluline, et sel suvel olen saanud 100% ajada oma asja ja oma plaani.